หน้า 1/14

**บันทึกรายงานการประชุมสภาองค์การบริหารส่วนตำบลเชียงยืน**

**สมัยสามัญ ที่ 3 ครั้งที่ 1 ประจำปี 2566**

**วันที่ 3 เดือน สิงหาคม พ.ศ. 2566 เวลา 09.00 น.**

**ณ ห้องประชุมสภาองค์การบริหารส่วนตำบลเชียงยืน**

**ผู้มาประชุม**

1.นายณัฎฐภัทร์ สิงห์มอ ประธานสภา อบต.

2.นายเกษร ประภาสพงษ์ รองประธานสภา อบต.

3.นางสุภาพร พละกุล สมาชิกสภา อบต. เขตเลือกตั้งที่ 1

4.นางรวม สาธารณะ สมาชิกสภา อบต. เขตเลือกตั้งที่ 2

5.นางมยุรี สุภดี สมาชิกสภา อบต. เขตเลือกตั้งที่ 3

6.นายอัครเดช พาจันดี สมาชิกสภา อบต. เขตเลือกตั้งที่ 6

7.นางสาวสุภารัตน์ กิตติราช สมาชิกสภา อบต. เขตเลือกตั้งที่ 7

8.นายทวี เกษรราช สมาชิกสภา อบต. เขตเลือกตั้งที่ 8

9.นายนิคม ยาเขียว สมาชิกสภา อบต. เขตเลือกตั้งที่ 9

10.นางสาวณัฐวิภา กะตะสีลา สมาชิกสภา อบต. เขตเลือกตั้งที่ 10

11.นายบุญมา โคตรสีพรม สมาชิกสภา อบต. เขตเลือกตั้งที่ 11

12.นายเฉลิมพล คำทึง สมาชิกสภา อบต. เขตเลือกตั้งที่ 12

13.นายบุญเกิด พฤพล สมาชิกสภา อบต. เขตเลือกตั้งที่ 13

14.นายบุญถิ่น สีดาพา สมาชิกสภา อบต. เขตเลือกตั้งที่ 14

15.นายรุ่งรัตน์ ยาเขียว สมาชิกสภา อบต. เขตเลือกตั้งที่ 15

16.นายสุขสันติ จันแดง สมาชิกสภา อบต. เขตเลือกตั้งที่ 17

17.นายนิพนธ์ จันแดง สมาชิกสภา อบต. เขตเลือกตั้งที่ 18

18.นายอนันต์ สิทธิพาที สมาชิกสภา อบต. เขตเลือกตั้งที่ 19

19.นายลัทธพล มีสีสัน สมาชิกสภา อบต. เขตเลือกตั้งที่ 20

20.นายวิรมย์ โยจำปา สมาชิกสภา อบต. เขตเลือกตั้งที่ 21

21.นายชิงชัย ศิริโวหาร เลขานุการสภา อบต.

**ผู้ไม่มาประชุม**

-ไม่มี

**ผู้เข้าร่วมประชุม**

1.นายศักดิ์สิทธิ์ คำทึง นายก อบต.เชียงยืน

2.นางอุทัย บัวสีดำ รองนายก อบต.เชียงยืน

3.นายจันใด ฝ้ายสีงาม เลขานุการนายก อบต.เชียงยืน

4.นางสาวอัจจิมา จันทร์ลอย ผู้ช่วยนักวิเคราะห์นโยบายและแผน

/เริ่มประชุม...

หน้า 2/14

**เริ่มประชุม**  **เวลา 09.00 นาฬิกา**

- เมื่อถึงเวลา นายณัฏฐภัทร์ สิงห์มอ ประธานสภาองค์การบริหารส่วนตำบลเชียงยืน ในการประชุมสภาองค์การบริหารส่วนตำบลเชียงยืน สมัยสามัญ สมัยที่ 3 ครั้งที่ 1 ประจำปี พ.ศ.2566 จุดธูปเทียนบูชาพระรัตนตรัย และสวดมนต์ไหว้พระ หลังจากนั้นได้ตรวจสอบรายชื่อสมาชิกสภาองค์การบริหารส่วนตำบลเชียงยืน มีผู้มาประชุม จำนวน 20 คน ครบองค์ประชุม จึงกล่าวเปิดประชุมสภาองค์การบริหารส่วนตำบลเชียงยืน และดำเนินการประชุมตามระเบียบวาระ

**ระเบียบวาระที่ 1 เรื่อง ประธานแจ้งให้ที่ประชุมทราบ**

**นายณัฏฐภัทร์ สิงห์มอ 1.1 ประกาศเรียกประชุมสภา สมัยสามัญ ที่ 3 ประจำปี พ.ศ.2566**

**ประธานสภาฯ** ตามที่สภาองค์การบริหารส่วนตำบลเชียงยืน ได้มีมติกำหนดสมัยประชุมสามัญประจำปีของสภาองค์การบริหารส่วนตำบลเชียงยืน สมัยสามัญ สมัยที่ 3 ประจำปี พ.ศ.2566 กำหนดให้วันที่ 1 สิงหาคม 2566 เป็นวันเริ่มสมัยประชุม มีกำหนดไม่เกิน 15 วัน นั้น

อาศัยอำนาจตามความในมาตรา 54 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 และแก้ไขเพิ่มเติมถึง (ฉบับที่ 7) พ.ศ. 2562 จึงขอเปิดสมัยประชุมสภาองค์การบริหารส่วนตำบลเชียงยืน สมัยสามัญ สมัยที่ 3 ประจำปี พ.ศ.2566 มีกำหนดไม่เกิน 15 วัน ตั้งแต่วันที่ 1 สิงหาคม 2566 ถึงวันที่ 15 สิงหาคม 2566

จึงประกาศให้ทราบโดยทั่วกัน

ประกาศ ณ วันที่ 24 กรกฎาคม พ.ศ. 2566

ณัฏฐภัทร์ สิงห์มอ

(นายณัฏฐภัทร์ สิงห์มอ)

ประธานสภาองค์การบริหารส่วนตำบลเชียงยืน

**ระเบียบวาระที่ 2 เรื่อง รับรองรายงานการประชุม**

**นายณัฏฐภัทร์ สิงห์มอ** - การประชุมครั้งที่แล้ว เป็นการประชุมสภาองค์การบริหารส่วนตำบล

**ประธานสภาฯ** เชียงยืน สมัยสามัญ ที่ 2 ครั้งที่ 3 ประจำปี พ.ศ2566 เมื่อวันที่ 11 พฤษภาคม 2566 รายงานฉบับดังกล่าวได้ส่งให้กับสมาชิกทุกท่านแล้วนะครับ มีสมาชิกท่านใดขอแก้ไขอย่างไรหรือไม่ ได้โปรดยกมือ (ไม่มี

/สมาชิก...

หน้า 3/14

สมาชิกยกมือ) ถ้าไม่มีผมขอถามมตินะครับ สมาชิกท่านใดจะรับรอง

รายงานการประชุม โปรดยกมือครับ (มีสมาชิกยกมือ 19 เสียง งดออกเสียง 1 คน) เป็นอันว่าสภาฯมีมติเป็นเอกฉันท์

**ที่ประชุม** -รับรองรายงานการประชุมสภาองค์การบริหารส่วนตำบลเชียงยืน สมัยสามัญที่ 2 ครั้งที่ 3 ประจำปี พ.ศ.2566 เมื่อวันที่ 11 พฤษภาคม 2566 เป็นเอกฉันท์

**ระเบียบวาระที่ 3** **กระทู้ถาม**

**นายณัฏฐภัทร์ สิงห์มอ** - มีสมาชิกท่านใดจะสอบถามหรืออภิปรายเพิ่มเติมหรือไม่ครับ

**ประธานสภาฯ**

**ที่ประชุม** -ไม่มี

**นายศักดิ์สิทธิ์ คำทึง** - เรียนท่านประธานสภา ท่านสมาชิกผู้ทรงเกียรติทุกท่านครับ กระผม

**นายก อบต.** นายศักดิ์สิทธิ์ คำทึง นายก อบต.เชียงยืน ขอเสนอต่อที่ประชุม หากจะมีการกระทู้ถามให้ทำเป็นหนังสือแจ้งให้นายกทราบก่อนว่าจะถามเรื่องอะไร นายกจะไม่ขอตอบหากไม่แจ้งและจะตอบในวาระที่ 6 เรื่องอื่น ๆแทน

**ระเบียบวาระที่ 4 เรื่อง ที่คณะกรรมการที่สภาท้องถิ่นตั้งขึ้นพิจารณาแล้วเสร็จ**

**ที่ประชุม -ไม่มี**

**ระเบียบวาระที่ 5** **เรื่อง ที่เสนอใหม่**

**ญัตติร่างแผนพัฒนาท้องถิ่น (พ.ศ.2566 – 2570)** **เพิ่มเติม (ครั้งที่ 3)**

**นายณัฏฐภัทร์ สิงห์มอ** ขอเชิญเลขานุการสภา ฯ ชี้แจงระเบียบ ข้อกฎหมาย ขั้นตอนการจัดทำ

**ประธานสภาฯ** แผนพัฒนาท้องถิ่น เชิญครับ

**นายชิงชัย ศิริโวหาร** - เรียนท่านประธานสภาฯที่เคารพท่านคณะผู้บริหารและท่านสมาชิก

**เลขานุการสภาฯ** สภาฯผู้ทรงเกียรติทุกท่าน กระผมนายชิงชัย ศิริโวหาร ตำแหน่ง เลขานุการสภาฯ ขอชี้แจงรายละเอียดเกี่ยวกับการจัดทำแผนพัฒนาท้องถิ่น (พ.ศ. 2566 – 2570) เพิ่มเติม (ครั้งที่ 3) นั้นเป็นไปตามระเบียบกระทรวงมหาไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 3) พ.ศ. 2561 ให้องค์กรปกครองส่วนท้องถิ่น ดำเนินการทบทวนแผนพัฒนาท้องถิ่นห้าปีขององค์กรปกครองส่วนท้องถิ่น เป็น

/แผนพัฒนา...

หน้า 4/14

แผนพัฒนาท้องถิ่นที่มีช่วงระยะเวลาห้าปี (พ.ศ.2566-2570) โดยในการทบทวนแผนพัฒนาท้องถิ่นขององค์กรปกครองส่วนท้องถิ่นฉบับปัจจุบัน มาทบทวนและปรับใช้ โดยพิจารณาให้มีความสอดคล้องกับยุทธศาสตร์การพัฒนาขององค์กรปกครองส่วนท้องถิ่นในเขตจังหวัด ยุทธศาสตร์จังหวัด ยุทธศาสตร์กลุ่มจังหวัด แผนพัฒนาจังหวัด แผนพัฒนากลุ่มจังหวัด แผนพัฒนาภาค แผนพัฒนาเศรษฐกิจและสังคมแห่งชาติ ฉบับที่ 12 และยุทธศาสตร์ชาติ 20 ปี (พ.ศ.2561-2580) แผนพัฒนาท้องถิ่นที่จัดทำในครั้งนี้ ซึ่งเป็นโครงการที่จะแก้ไขปัญหา และความต้องการของประชาชน ในส่วนของการพัฒนาด้านอื่นๆ เช่นกัน กล่าวคือหน้าที่ของ อบต.เมื่อดูแผนพัฒนาฯแล้วยังไม่ครอบคลุม หน้าที่ของ อบต.มีมากมาย งานที่จะทำเราไม่เคยไปดูแลเยาวชน กีฬา และการอบรมของคณะกรรมการตรวจการจ้าง เนื่องจากกฎหมาย ระเบียบที่เกี่ยวข้องมีการเปลี่ยนแปลงอยู่ตลอดเวลา จึงเป็นเหตุผลที่จะต้องมีการอบรมให้ความรู้แก่เจ้าหน้าที่และผู้ที่เกี่ยวข้อง ในส่วนสภาเด็กและเยาวชน อบต.จะมีการสนับสนุนการส่งเข้าประกวดและจะต้องได้รับรางวัล สภาเด็กและเยาวชน ยังไม่เคยเข้าร่วมประชุมสภาฯ และยังไม่เคยเสนอปัญหา เข้าบรรจุไว้ในแผนพัฒนาท้องถิ่น สภาเด็กและเยาวชน จะมีการอบรมในวันที่ 8 สิงหาคม 2566 โดยได้รับความอนุเคราะห์จากสภาเด็กฯแห่งประเทศไทยเข้าร่วมอบรม โดยโครงการนี้ใช้งบประมาณจากบ้านพักเด็ก และจะให้สภาเด็กฯทำหนังสือถึงประธานสภาฯว่าจะขอเข้าร่วมรับฟังการประชุมสภาฯและขอถ่ายรูปด้วย

**นายณัฎฐภัทร์ สิงห์มอ** - ต่อไป ขอเชิญท่านนายก อบต. เสนอร่างแผนพัฒนาท้องถิ่น (พ.ศ.

**ประธานสภาฯ** 2566-2570) เพิ่มเติม (ครั้งที่ 3) เพื่อให้สภาพิจารณาต่อไป ขอเชิญครับ

**นายศักดิ์สิทธิ์ คำทึง** - เรียนท่านประธานสภา ท่านสมาชิกผู้ทรงเกียรติทุกท่านครับ กระผม

**นายก อบต.** นายศักดิ์สิทธิ์ คำทึง นายก อบต.เชียงยืน ขอเสนอต่อที่ประชุม ดังนี้ ด้วยทางองค์การบริหารส่วนตำบลเชียงยืน จะได้ดำเนินการจัดทำงบประมาณรายจ่ายประจำปี เพื่อแก้ปัญหาความเดือดร้อนของประชาชนในตำบลเชียงยืน ในการปรับปรุงระบบโครงสร้างพื้นฐานขององค์กรปกครองส่วนท้องถิ่น ประจำปีงบประมาณ 2567 ซึ่งโครงการที่จะบรรจุในแผนพัฒนาท้องถิ่น จะได้นำไปจัดทำงบประมาณ แต่ยังไม่ได้บรรจุอยู่ในแผนพัฒนาท้องถิ่น และมีโครงการพัฒนาของ อบต.เชียงยืน

/และครุภัณฑ์...

หน้า 5/14

และครุภัณฑ์ที่จะดำเนินการจัดซื้อ ยังไม่ปรากฏอยู่ในแผนพัฒนาท้องถิ่นเช่นกัน เพื่อให้การดำเนินการเป็นไปตามระเบียบ และการพัฒนาด้านต่างๆ ให้สามารถดำเนินการได้ในปีงบประมาณ 2567 จึงมีความจำเป็นต้องดำเนินการทบทวนเพิ่มเติมแผนพัฒนาท้องถิ่นดังกล่าว เพื่อให้มีความสอดคล้องกับงบประมาณที่จะดำเนินงานของ อบต.เชียงยืน ขอให้สมาชิกสภาฯทุกท่านได้พิจารณา เพื่อให้เกิดประโยชน์มากที่สุด มีรายละเอียดยุทธศาสตร์การพัฒนาในด้านต่างๆ ที่ได้กำหนดไว้ในแผนพัฒนาท้องถิ่น ดังนี้

**1.ยุทธศาสตร์การพัฒนาด้านโครงสร้างพื้นฐาน**

**มีโครงการทั้งหมด 51 โครงการ**

**2.ยุทธศาสตร์การพัฒนาคุณภาพชีวิตและสังคม**

**มีโครงการทั้งหมด 16 โครงการ**

**3. ยุทธศาสตร์การพัฒนาด้านการจัดระเบียบชุมชน และการรักษาความสงบ**

**มีโครงการทั้งหมด - โครงการ**

**4. ยุทธศาสตร์การพัฒนาด้านเศรษฐกิจ ส่งเสริมการลงทุน**

**พาณิชยกรรม และการท่องเที่ยว**

**มีโครงการทั้งหมด 5 โครงการ**

**5. ยุทธศาสตร์การพัฒนาด้านการศึกษา กีฬา ศิลปะ วัฒนธรรม จารีตประเพณีและภูมิปัญญาท้องถิ่น**

**มีโครงการทั้งหมด 16 โครงการ**

**6. ยุทธศาสตร์การพัฒนาด้านการบริหารจัดการบ้านเมืองที่ดี**

**มีโครงการทั้งหมด 24 โครงการ**

**รวมโครงการที่บรรจุในแผนพัฒนาท้องถิ่น (พ.ศ.2566-2570) เพิ่มเติม (ครั้งที่ 3) ทั้ง 6 ยุทธศาสตร์การพัฒนา มีจำนวน 112 โครงการ** (ส่วนรายละเอียดของโครงการที่บรรจุในแผนพัฒนาท้องถิ่น ตามเอกสารที่แจกให้สมาชิกดูแนบท้ายวาระการประชุมแล้ว) โครงการที่บรรจุในแผนพัฒนาท้องถิ่น (2566-2570) เพิ่มเติม (ครั้งที่ 3) กระผมขอให้ทุกท่านได้พิจารณาโครงการที่สำคัญและโครงการที่ช่วยเหลือบรรเทาความเดือดร้อนของประชาชนก่อน ซึ่งโครงการเป็นโครงการที่ใช้งบประมาณไม่เกินศักยภาพของ อบต. หากเป็นโครงการที่ต้องใช้งบประมาณสูงกระผมจะประสานงานกับหน่วยงานที่เกี่ยวข้องต่อไป

หน้า 6/14

**นายณัฎฐภัทร์ สิงห์มอ** - มีสมาชิกท่านใดที่ต้องการจะสอบถามเพิ่มเติมเกี่ยวกับแผนพัฒนา

**ประธานสภาฯ** ท้องถิ่น (พ.ศ. 2566-2570) เพิ่มเติม (ครั้งที่ 3) หรือไม่

**นายบุญมา โคตรสีพรม** - เรียนท่านประธานสภาฯที่เคารพ ท่านสมาชิกผู้ทรงเกียรติทุกท่าน

**สมาชิกสภาฯ** กระผม นายบุญมา โคตรสีพรม สมาชิกสภาฯ อบต.เขตเลือกตั้งที่ 11 กระผมเห็นด้วยกับแผนพัฒนาท้องถิ่น ที่ทางสภาฯ กำลังพิจารณาในวันนี้ เพราะจะเป็นประโยชน์กับการพัฒนาท้องถิ่นตำบลของเรา โครงการแต่ละโครงการก็เป็นการนำปัญหาความเดือดร้อนของชาวบ้านมาจัดทำเป็นโครงการเพื่อจะได้แนวทางในการพัฒนาต่อไป แต่โครงการที่นำมาบรรจุไว้ในแผนฯปี 2567 เช่น โครงการก่อสร้างลานอเนกประสงค์หน้าสำนักงาน เห็นควรทำเป็นที่จอดรถและจัดกิจกรรมต่าง ๆ แต่โครงการก่อสร้างรั้ว อบต. ยังไม่เห็นด้วย อยากให้ทางนายก อบต.ไปทำอย่างอื่น เพราะแต่ละหมู่บ้านยังมีความต้องการความช่วยเหลือ ประกอบกับหมู่บ้านบ่อน้อยมีความเดือดร้อน อยากให้จัดสรรงบประมาณเพื่อแก้ไขปัญหาเรื่องรางระบายน้ำ อยากให้พิจารณาด้วยครับ

**นายณัฎฐภัทร์ สิงห์มอ** - ในเรื่องการพัฒนาก็อยากให้ร่วมกันพัฒนาหากแบ่งโครงการทำทีละ

**ประธานสภาฯ** อย่างได้ก็เห็นควรตามที่ท่านสมาชิกสภาฯ เสนอ วันนี้เรามาพิจารณาในเรื่องของแผนพัฒนาท้องถิ่นค่อยไปว่ากันตอนที่ประชุมพิจารณาร่างข้อบัญญัติงบประมาณ หากไม่เป็นประโยชน์กับประชาชน ก็ไม่ควรดำเนินการ ให้เล็งเห็นความสำคัญของประชาชนเป็นหลัก มีสมาชิกท่านใดมีข้อซักถามหรือเสนอเพิ่มเติมอีกไหมครับ

**ที่ประชุม** **- ไม่มี**

**นายณัฎฐภัทร์ สิงห์มอ** - เมื่อไม่มีสมาชิกท่านใดมีข้อซักถามหรือเสนอเพิ่มเติมในเรื่องนี้แล้ว

**ประธานสภาฯ** กระผมก็จะขอมติในที่ประชุม ว่าจะให้ความเห็นชอบ ร่างแผนพัฒนาท้องถิ่น (พ.ศ. 2566-2570) เพิ่มเติม (ครั้งที่ 3) หรือไม่ ขอมติครับ

**ที่ประชุม**  **- มีมติเห็นชอบ 20 เสียง**

**-ไม่เห็นชอบ - เสียง**

**-งดออกเสียง - เสียง**

/นายณัฎฐภัทร์...

หน้า 7/14

**นายณัฎฐภัทร์ สิงห์มอ** - เป็นอันว่าที่ประชุมมีมติเห็นชอบเป็นเอกฉันท์ ร่างแผนพัฒนา

**ประธานสภาฯ** ท้องถิ่น (พ.ศ. 2566-2570) เพิ่มเติม (ครั้งที่ 3) ขั้นตอนต่อไปก็ให้เจ้าหน้าที่ดำเนินการในส่วนที่เกี่ยวข้องต่อไป

**5.2 การคัดเลือกคณะกรรมการพัฒนาท้องถิ่นขององค์การบริหารส่วนตำบลเชียงยืน**

**นายณัฏฐภัทร์ สิงห์มอ** - ด้วยองค์การบริหารส่วนตำบลเชียงยืน ได้แต่งตั้งคณะกรรมการพัฒนา

**ประธานสภาฯ** ท้องถิ่น ขององค์การบริหารส่วนตำบลเชียงยืน และในสัดส่วนของสมาชิกสภาฯที่ได้คัดเลือกจำนวนสามคน เป็นคณะกรรมการพัฒนาท้องถิ่น นั้น เนื่องสมาชิกสภา อบต. เขตเลือกตั้งที่ 4 ได้พ้นสมาชิกภาพการเป็นสมาชิกสภา อบต. ซึ่งเป็นคณะกรรมการพัฒนาฯ นั้น จึงต้องมีการคัดเลือกใหม่ จำนวน 1 คน ขอเชิญเลขานุการสภาฯได้ชี้แจงข้อกฎหมาย ระเบียบ ให้สภาได้รับทราบต่อไป ขอเชิญครับ

**นายชิงชัย ศิริโวหาร** - เรียนท่านประธานสภาฯที่เคารพท่านคณะผู้บริหารและท่านสมาชิก

**เลขานุการสภาฯ** สภาฯผู้ทรงเกียรติทุกท่าน กระผมนายชิงชัย ศิริโวหาร ตำแหน่ง เลขานุการสภาฯ ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และที่แก้ไขเพิ่มเติมถึง (ฉบับที่ 3) พ.ศ.2561 ข้อ 8 ให้ผู้บริหารท้องถิ่นแต่งตั้งคณะกรรมการพัฒนาท้องถิ่น ประกอบด้วย

(1) ผู้บริหารท้องถิ่น ประธานกรรมการ

(2) รองนายกองค์กรปกครองส่วนท้องถิ่นนั้นทุกคน กรรมการ

(3) สมาชิกสภาท้องถิ่นที่สภาท้องถิ่นคัดเลือกจำนวน สามคน กรรมการ

(4) ผู้ทรงคุณวุฒิที่ผู้บริหารท้องถิ่นคัดเลือกจำนวน สามคน กรรมการ

(5) ผู้แทนภาคราชการและ/หรือรัฐวิสาหกิจ ที่ผู้บริหารท้องถิ่นคัดเลือกจำนวนไม่น้อยกว่า สามคน กรรมการ

(6) ผู้แทนประชาคมท้องถิ่นที่ประชาคมท้องถิ่นคัดเลือกจำนวนไม่น้อยกว่าสามคนแต่ไม่เกินหกคน กรรมการ

(7) ปลัดองค์กรปกครองส่วนท้องถิ่น กรรมการและเลขานุการ

(8) หัวหน้าส่วนการบริหารที่มีหน้าที่จัดทำแผน ผู้ช่วยเลขานุการ

กรรมการตาม(3) (4) (5) และ (6) ให้มีวาระอยู่ในตำแหน่งคราวละสี่ปี และอาจได้รับการคัดเลือกอีกก็ได้

/นายณัฎฐภัทร์...

หน้า 8/14

**นายณัฏฐภัทร์ สิงห์มอ** ต่อไปขอเชิญท่านสมาชิกฯ เสนอผู้ที่สมควรได้รับการคัดเลือกเป็นคณะ

**ประธานสภาฯ** กรรมการพัฒนาท้องถิ่น จำนวน 1 คน เชิญครับ

**นายอนันต์ สิทธิพาที** - เรียนท่านประธานสภาฯที่เคารพ ท่านสมาชิกผู้ทรงเกียรติทุกท่าน

**สมาชิกสภาฯ** กระผม นายอนันต์ สิทธิพาที สมาชิกสภาฯ อบต.เขตเลือกตั้งที่ 19 ขอเสนอ นายบุญเกิด พฤพล สมาชิกสภา อบต.เขตเลือกตั้งที่ 13เป็นคณะกรรมการพัฒนาท้องถิ่น ขอผู้รับรอง ครับ

**ผู้รับรอง 2 คน**

1.นายนิพนธ์ จันแดง สมาชิกสภา อบต.เขตเลือกตั้งที่ 18

2.นางสาวณัฐวิภา กะตะสีลา สมาชิกสภา อบต.เขตเลือกตั้งที่ 18

**นายณัฏฐภัทร์ สิงห์มอ** มีท่านจะเสนอชื่ออีกไหมครับ

**ประธานสภาฯ**

**ที่ประชุม** **- ไม่มี**

**นายณัฏฐภัทร์ สิงห์มอ** เมื่อไม่มีสมาชิกท่านใดเสนอชื่ออีกเป็นอันว่าที่ประชุมมีมติเลือก

**ประธานสภาฯ** นายบุญเกิดพฤพล สมาชิกสภา อบต.เขตเลือกตั้งที่ 13 เป็นคณะกรรมการพัฒนาท้องถิ่น ต่อไปก็ขอให้เจ้าหน้าที่ที่เกี่ยวข้องดำเนินการต่อไป

**-พักรับประทานอาหารเที่ยง เวลา 12.00 น.**

หลังจากรับประทานอาหารเที่ยงเสร็จแล้ว สมาชิกสภาฯ ทุกคนเข้ามาพร้อมกันที่ห้องประชุมสภา เวลา 13.10 น. เลขานุการสภาฯตรวจสอบผู้เข้าประชุม ครบองค์ประชุม เริ่มประชุมตามระเบียบวาระต่อไป

**ระเบียบวาระที่ 6 - เรื่องอื่นๆ (ถ้ามี)**

**นายณัฏฐภัทร์ สิงห์มอ** มีสมาชิกท่านใดหรือท่านนายก จะอภิปรายหรือข้อเสนอแนะหรือไม่

**ประธานสภาฯ** เชิญครับ

**นายชิงชัย ศิริโวหาร** - เรียนท่านประธานสภาฯที่เคารพท่านคณะผู้บริหารและท่านสมาชิก

**เลขานุการสภาฯ** สภาฯผู้ทรงเกียรติทุกท่าน กระผมนายชิงชัย ศิริโวหาร ตำแหน่ง เลขานุการสภาฯ ในวันนี้ เวลา 15.00 น. รองผู้ว่าราชการจังหวัดอุดรธานี จะมาเป็นประธานพิธีเปิดโครงการฝึกอบรมทักษะอาชีพ ที่หอประชุม อบต.เชียงยืน ขอเชิญท่านสมาชิกทุกท่านเข้าร่วมต้อนรับครับ

/นายบุญเกิด...

หน้า 9/14

**นายบุญเกิด พฤพล** - เรียนท่านประธานสภาฯที่เคารพ ท่านสมาชิกผู้ทรงเกียรติทุกท่าน

**สมาชิกสภาฯ** กระผม นายบุญเกิด พฤพล สมาชิกสภาฯ อบต.เขตเลือกตั้งที่ 13 ขอสอบถามว่าหน้าที่ของคณะกรรมการพัฒนาท้องถิ่น ต้องทำหน้าที่อะไรบ้าง และสอบถามว่าการจัดซื้อจัดจ้างรถตักหน้าขุดหลัง ไปถึงไหนแล้วเมื่อไหร่จะได้ใช้งาน

**นายชิงชัย ศิริโวหาร** - เรียนท่านประธานสภาฯที่เคารพท่านคณะผู้บริหารและท่านสมาชิก

**เลขานุการสภาฯ** สภาฯผู้ทรงเกียรติทุกท่าน กระผมนายชิงชัย ศิริโวหาร ตำแหน่ง เลขานุการสภาฯ ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ และที่แก้ไขเพิ่มเติมถึง (ฉบับที่ 3) พ.ศ.2561 ข้อ 10 คณะกรรมการพัฒนาท้องถิ่นมีอำนาจหน้าที่ ดังนี้

(1) กำหนดแนวทางการพัฒนาท้องถิ่น โดยพิจารณาจาก

(ก) อำนาจหน้าที่ขององค์กรปกครองส่วนท้องถิ่น โดยเฉพาะอำนาจหน้าที่ที่มีผลกระทบต่อประโยชน์สุขของประชาชน เช่น การป้องกันและบรรเทาสาธารณภัย การผังเมือง

(ข) ภารกิจถ่ายโอนตามกฎหมายกำหนดแผนและขั้นตอนการกระจายอำนาจ

(ค) ยุทธศาสตร์การพัฒนาประเทศ กลุ่มจังหวัด และจังหวัด โดยให้เน้นดำเนินการในยุทธศาสตร์ที่สำคัญและมีผลต่อประชาชนโดยตรง เช่น การแก้ไขปัญหาความยากจน การป้องกันและแก้ไขปัญหายาเสพติด

(ง) กรอบนโยบาย ทิศทาง แนวทางการพัฒนาขององค์กรปกครองส่วนท้องถิ่นในเขตจังหวัด

(จ) นโยบายของผู้บริหารท้องถิ่นที่แถลงต่อสภาท้องถิ่น

(ฉ) แผนพัฒนาหมู่บ้านหรือแผนชุมชน

ในการนำประเด็นข้างต้นมาจัดทำแผนพัฒนาท้องถิ่น ให้องค์กรปกครองส่วนท้องถิ่น คำนึงถึงสถานะทางการคลังของท้องถิ่น และความจำเป็นเร่งด่วนที่ต้องดำเนินการ มาประกอบการพิจารณาด้วย

(2) ร่วมกันจัดทำร่างแผนพัฒนาท้องถิ่น เสนอแนะแนวทางการพัฒนา และการแก้ไขปัญหาเกี่ยวกับการจัดทำร่างแผนพัฒนาท้องถิ่น ในการจัดทำร่างแผนพัฒนาท้องถิ่นให้องค์การบริหารส่วนจังหวัด เทศบาล องค์การบริหารส่วนตำบล เมืองพัทยา และองค์กรปกครองส่วนท้องถิ่นอื่นที่มีกฎหมายจัดตั้ง นำปัญหาความต้องการจากแผนพัฒนาหมู่บ้าน

/หรือแผนชุมชน...

หน้า 10/14

หรือแผนชุมชน ที่เกินศักยภาพของหมู่บ้านหรือชุมชน ที่จะดำเนินการเองได้มาพิจารณาบรรจุไว้ในแผนพัฒนาท้องถิ่น แต่หากเกินศักยภาพของเทศบาล องค์การบริหารส่วนตำบล เมืองพัทยา และองค์กรปกครองส่วนท้องถิ่นอื่นที่มีกฎหมายจัดตั้ง ให้เสนอปัญหา ความต้องการ ไปยังองค์การบริหารส่วนจังหวัด และให้องค์การบริหารส่วนจังหวัดนำมาพิจารณาบรรจุไว้ในแผนพัฒนาท้องถิ่นขององค์การบริหารส่วนจังหวัดตามอำนาจหน้าที่

(3) พิจารณาร่างแผนพัฒนาท้องถิ่นและร่างแผนการดำเนินงาน

(4) ให้ความเห็นชอบร่างข้อกำหนดขอบข่ายและรายละเอียดของงานตามข้อ 19 (2)

(5) พิจารณาให้ข้อคิดเห็นเกี่ยวกับการติดตามและประเมินผลแผนพัฒนาท้องถิ่น

(6) แต่งตั้งที่ปรึกษา คณะอนุกรรมการหรือคณะทำงานอื่นเพื่อช่วยปฏิบัติงานตามที่เห็นสมควร

(7) ในกรณีองค์การบริหารส่วนตำบล ให้คณะกรรมการพัฒนาองค์การบริหารส่วนตำบลมีหน้าที่ประสานกับประชาคมหมู่บ้านในการรวบรวม วิเคราะห์ปัญหา ความต้องการของประชาชนในท้องถิ่นและจัดทำเป็นโครงการหรือกิจกรรมเพื่อประกอบในการจัดทำแผนพัฒนาท้องถิ่นองค์การบริหารส่วนตำบลด้วย

ส่วนเรื่องการจัดซื้อจัดจ้างรถตักหน้าขุดหลัง และรถบรรทุก ที่ได้รับการอนุมัติงบประมาณจากการใช้จ่ายเงินสะสม ครั้งที่ 1 ประจำปีงบประมาณ 2566 นั้น การดำเนินการจัดซื้อจัดจ้างมีการส่งร่างประกาศ ให้ผู้รับจ้างวิจารณ์ ว่ามีการกำหนดที่เป็นการกีดกันการแข่งขันราคาหรือไม่ เมื่อตรวจสอบแล้วว่ายังมีข้อบกพร่องอยู่ จึงมีการยกเลิกการประกาศ และดำเนินการจัดทำร่าง TOR ใหม่ ซึ่งจะไม่ลงวิจารณ์ จะได้ประกาศหาผู้ชนะการประกวดราคาเลย การดำเนินการให้ถูกต้อง มีหลายขั้นตอน จึงเกิดความล่าช้า หากมีการอุทธรณ์ ก็จะใช้ระยะเวลาอีก 60 วัน และนับระยะเวลาประกอบตัวรถอีก อย่างเร็วก็น่าจะประมาณ 2 เดือน ครับ

**นายณัฏฐภัทร์ สิงห์มอ** ขอสอบถามท่านปลัด ว่า คุณลักษณะรถตักหน้าขุดหลัง และรถบรรทุก 6

**ประธานสภาฯ** ล้อ ที่ทางสภาฯอนุมัติไปนั้น ใช้ไม่ได้ใช่หรือไม่

/นายชิงชัย...

หน้า 11/14

**นายชิงชัย ศิริโวหาร** - เรียนท่านประธานสภาฯที่เคารพท่านคณะผู้บริหารและท่านสมาชิก

**เลขานุการสภาฯ** สภาฯผู้ทรงเกียรติทุกท่าน กระผมนายชิงชัย ศิริโวหาร ตำแหน่ง เลขานุการสภาฯ การกำหนดคุณลักษณะครุภัณฑ์ตามบัญชีมาตรฐานครุภัณฑ์ของสำนักงบประมาณ เป็นการกำหนดคุณลักษณะขั้นต่ำ จึงต้องมีการปรับเพิ่มใหม่เพื่อให้ได้คุณภาพดีขึ้น

**นางรวม สาธารณะ** - เรียนท่านประธานสภาฯที่เคารพ ท่านสมาชิกผู้ทรงเกียรติทุกท่าน

**สมาชิกสภาฯ** ดิฉัน นางรวม สาธารณะ สมาชิกสภาฯ อบต.เขตเลือกตั้งที่ 2 ขอสอบถามว่าโครงการที่บรรจุในแผนพัฒนาฯ ของหมู่ 2 เหตุใดจึงไม่มีโครงการก่อสร้างกำแพงกั้นดินทรุดข้างวัดธาตุฯ ทำไมไปทำโครงการซ่อมแซมถนนลูกรัง ทั้งที่ไม่ได้รับความเดือดร้อน ซึ่งได้แจ้งกองช่างไปแล้ว อยากฝากให้ผู้ที่เกี่ยวข้องพิจารณาให้หน่อยว่าผิดระเบียบหรือไม่ อย่างไร

**นายณัฏฐภัทร์ สิงห์มอ** ขอสอบถามว่าใช่โครงการก่อสร้างกำแพงวัดหรือไม่ เพราะถ้าเป็นในส่วน

**ประธานสภาฯ** การก่อสร้างนั้น อบต.ไม่สามารถทำได้ เพราะวัดเป็นนิติบุคคล

**นายชิงชัย ศิริโวหาร** - เรียนท่านประธานสภาฯที่เคารพท่านคณะผู้บริหารและท่านสมาชิก

**เลขานุการสภาฯ** สภาฯผู้ทรงเกียรติทุกท่าน กระผมนายชิงชัย ศิริโวหาร ตำแหน่ง เลขานุการสภาฯ สำหรับวันนี้เป็นการพิจารณาร่างแผนพัฒนาท้องถิ่นเพื่อให้ความเห็นชอบ ส่วนโครงการที่จะเสนองบประมาณในปีงบประมาณนั้น จะต้องมีการพิจารณาว่าโครงการใดสามารถทำได้ทำไม่ได้ เพื่อให้ถูกต้องตามระเบียบ ฯ

**นายเกษร ประภาสพงษ์**  - เรียนท่านประธานสภาฯที่เคารพ ท่านสมาชิกผู้ทรงเกียรติทุกท่าน

**รองประธานสภาฯ** กระผม นายเกษร ประภาสพงษ์ รองประธานสภาฯ ในฐานะสมาชิกสภาฯ อบต.เขตเลือกตั้งที่ 16 ขอสอบถามเรื่องโครงการปรับปรุงระบบประปาหมู่บ้าน บ้านหนองหลอด หากประมาณการไม่แล้วเสร็จ งบประมาณที่ตั้งไว้จะทำอย่างไร และโครงการก่อสร้างห้องสมาร์ทเชียงยืน ได้ตั้งงบประมาณไว้ในข้อบัญญัติ หรือเป็นการใช้จ่ายเงินสะสม

**นายชิงชัย ศิริโวหาร** - เรียนท่านประธานสภาฯที่เคารพท่านคณะผู้บริหารและท่านสมาชิก

**เลขานุการสภาฯ** สภาฯผู้ทรงเกียรติทุกท่าน กระผมนายชิงชัย ศิริโวหาร ตำแหน่ง เลขานุการสภาฯ สำหรับโครงการปรับปรุงระบบประปาหมู่บ้าน ทั้งสองหมู่บ้าน คือ บ้านอีหลุ่ง และบ้านหนองหลอด นั้น ขณะนี้ทางกองช่าง

/กำลังทำการ...

หน้า 12/14

กำลังทำการประมาณการราคา เพื่อเสนองบประมาณในข้อบัญญัติ ซึ่งจะใช้งบประมาณจำนวนมาก คาดว่าน่าจะแล้วเสร็จทันในการพิจารณาร่างข้อบัญญัติ ครับ

ส่วนโครงการก่อสร้างห้องสมาร์ทเชียงยืน ขณะนี้ยังไม่ได้รับการอนุมัติงบประมาณในการก่อสร้าง เพราะกำลังรอประมาณการโครงการ เพื่อจะเสนอสภาฯอนุมัติ ซึ่งในงบประมาณข้อบัญญัติงบประมาณ ปี 2567 ก็ได้ตั้งงบประมาณในส่วนของการตกแต่ง ครุภัณฑ์ ระบบปฏิบัติการต่างๆ ที่จะใช้ในห้องสมาร์ทเพื่อบริการประชาชน

**นายบุญเกิด พฤพล**  - เรียนท่านประธานสภาฯที่เคารพ ท่านสมาชิกผู้ทรงเกียรติทุกท่าน

**สมาชิกสภาฯ** กระผม นายบุญเกิด พฤพล สมาชิกสภาฯ อบต.เขตเลือกตั้งที่ 13 ขอสอบถามเรื่องโครงการพัฒนาหมู่บ้านที่อยู่ในข้อบัญญัติ และงบประมาณจ่ายขาดเงินสะสม แต่ละโครงการได้ดำเนินการไปถึงไหนแล้ว มีความคืบหน้าอย่างไร

**นายชิงชัย ศิริโวหาร** - เรียนท่านประธานสภาฯที่เคารพท่านคณะผู้บริหารและท่านสมาชิก

**เลขานุการสภาฯ** สภาฯผู้ทรงเกียรติทุกท่าน กระผมนายชิงชัย ศิริโวหาร ตำแหน่ง เลขานุการสภาฯ สำหรับโครงการงบประมาณต่างๆไม่ว่าจะเป็นงบประมาณตามข้อบัญญัติหรืองบประมาณการใช้จ่ายเงินสะสม ของ อบต.ก็ตาม จะมีการดำเนินการโครงการไปตามแผนงานที่ได้กำหนดไว้ ในแต่ละห้วงระยะเวลา ไม่สามารถที่จะดำเนินการไปพร้อมกันได้ เพราะต้องรองบประมาณที่จะโอนเข้ามาในระบบของเงินที่รัฐส่งมา ดังนั้นจึงมีการได้กำหนดแผนการดำเนินงานไว้ในแต่ละปี หากไม่สามารถดำเนินการได้ทันในปีงบประมาณ ก็จะสามารถดำเนินการก่อหนี้ผูกพันไว้อีกหนึ่งปีงบประมาณ เพราะฉะนั้น โครงการแต่ละหมู่บ้าน ทาง อบต.ก็จะได้ดำเนินการไปตามแผนงานที่วางไว้

**นายณัฏฐภัทร์ สิงห์มอ** ขอฝากให้ทางผู้บริหารได้รีบดำเนินการในการจัดซื้อจัดจ้างรถตักหน้า

**ประธานสภาฯ** และรถบรรทุก 6 ล้อ ที่ทางสภาฯ ได้อนุมัติงบประมาณไปแล้วนั้น เพื่อจะได้นำมาแก้ไขปัญหาความเดือดร้อนของประชาชนได้ทันท่วงทีและเป็นประโยชน์ต่อการบริหารงานของ อบต. และขอสอบถามเรื่องโครงการก่อสร้างลำรางสาธารณะ บ้านหนองเป็ด หมู่ 12 ว่าเอกสารเกี่ยวกับการยินยอมยกที่ดินให้เป็นที่สาธารณประโยชน์ เพราะถ้าหากไม่มีเอกสารที่ยืนยันว่าเจ้าของได้มอบที่ดินให้ ทางสภาฯ ก็คงจะไม่อนุมัติโครงการได้

/จึงอยากฝาก...

หน้า 13/14

จึงอยากฝากให้ทางผู้บริหาร ได้ดำเนินการในส่วนนี้ด้วย หากว่ามีเอกสารไม่เพียงพอ ก็ขอให้ทำหนังสือยืนยันมาให้ทางสภาฯเพื่อพิจารณาอนุมัติ

**นายชิงชัย ศิริโวหาร** - เรียนท่านประธานสภาฯที่เคารพท่านคณะผู้บริหารและท่านสมาชิก

**เลขานุการสภาฯ** สภาฯผู้ทรงเกียรติทุกท่าน กระผมนายชิงชัย ศิริโวหาร ตำแหน่ง เลขานุการสภาฯ สำหรับเรื่องการก่อสร้างลำราง คสล. นั้น ทางผู้บริหารได้มอบหมายให้ปลัด อบต. ออกไปเจรจาไกล่เกลี่ย ผมได้สอบถามแล้วว่าหากเจ้าของที่ดินอีฝ่ายยินยอมยกที่ดินให้เท่าใดเขาก็จะยินยอมยกที่ที่ดินให้เท่ากัน แต่ทาง อบต.ต้องการความชัดเจน ณ ตอนนี้ติดต่อคุณหมอได้แล้ว แต่ยังติดต่ออีกฝ่ายไม่ได้ อาจจะต้องใช้วเลาในการแบ่งแยกโฉนดที่ดิน ซึ่งอาจจะไม่ทันการอนุมัติงบประมาณ จากการที่ไปเจรจาแล้ว คุณหมอเป็นบุคคลที่มีความรู้ หากเราไม่ดำเนินการ จะต้องจ่ายเงินชดเชยให้เขาประมาณ 300,000 บาท ซึ่งก็จะต้องมีการดำเนินสอบสวนผู้กระทำผิด ผมจึงพยายามพูดคุยเพื่อให้เขายกที่ดินให้เพื่อที่ทาง อบต.จะได้ดำเนินการโครงการเพื่อที่จะแก้ไขปัญหาความเดือดร้อนของชาวบ้าน หากถึงเวลาที่จะทำโครงการเอกสารต่างไม่ครบถ้วน เราก็จะไม่ดำเนินการ แล้วโอนงบประมาณไปจัดทำโครงการอื่นแทน และอีกเรื่องที่ทางท่านสมาชิกสภาฯ ได้สอบถามเกี่ยวกับการจัดทำโครงการก่อสร้างรั้วสำนักงาน อบต.ว่าสามารถที่จะดำเนินการไปทีละปีงบประมาณได้ไหม จะเป็นการแบ่งซื้อแบ่งจ้างไหม นั้น ขอเรียนว่า การทำโครงการ ยกตัวอย่าง การก่อสร้างถนน วัตถุประสงค์ ก่อสร้างถนนแล้วเสร็จสัญจรไปมาได้ ก็สามารถที่จะทำต่อไปได้ ส่วนการก่อสร้างหอประชุม วัตถุประสงค์เพื่อใช้ประโยชน์ แต่ก่อสร้างไม่แล้วเสร็จ จึงผิดวัตถุประสงค์ เช่นกันโครงการก่อสร้างรั้วของ อบต. ก่อสร้างเสร็จแล้วได้ใช้ประโยขน์ จึงทำได้ จึงขอแจ้งให้ทางสภาฯทราบประมาณนี้

**นายศักดิ์สิทธิ์ คำทึง** - เรียนท่านประธานสภาฯที่เคารพท่านคณะผู้บริหารและท่านสมาชิก

**นายก อบต.** สภาฯผู้ทรงเกียรติทุกท่าน กระผมนายศักดิ์สิทธิ์ คำทึง ตำแหน่ง

นายกองค์การบริหารส่วนตำบล ขอชี้แจงโครงการก่อสร้างลำราง คสล. บ้านหนองเป็ด หมู่ 12 ว่า การที่จะนัดให้ทั้งสองฝ่ายมาตกลงกันนั้น ต้องใช้เวลาพอสมควร จึงขอความอนุเคราะห์ทางสภาฯว่าขออนุมัติโครงการได้ไหมเพื่อแก้ไขปัญหาความเดือดร้อนของประชาชนในพื้นที่ ซึ่งได้รับ

/ผลกระทบ...

หน้า 14/14

ผลกระทบมากพอสมควรเกี่ยวกับปัญหาน้ำท่วมขังในหลายหมู่บ้าน ทั้งบ้านเชียงยืน บ้านโพธิ์ชัย บ้านหนองเป็ด จึงอยากให้ทุกท่านได้เล็งเห็นปัญหานี้ และเราจะร่วมกันแก้ไขปัญหาให้ประชาชนได้รับประโยชน์สูงสุด

**นายณัฏฐภัทร์ สิงห์มอ** มีสมาชิกท่านใด จะอภิปรายหรือข้อเสนอแนะหรือไม่ เชิญครับ

**ประธานสภาฯ**

**ที่ประชุม -ไม่มี**

**นายณัฏฐภัทร์ สิงห์มอ** - หากไม่มีสมาชิกท่านใดเสนอ หรือสอบถามเรื่องอื่นแล้ว กระผมก็ขอปิด

**ประธานสภา** การประชุมสภาสมัยสามัญที่ 3 ครั้งที่ 1 ประจำปี 2566 สำหรับวันนี้ ก็ขอขอบคุณทุกท่านที่เข้าร่วมประชุมโดยพร้อมเพรียงกัน ขอให้ทุกท่านมีสุขภาพแข็งแรง เดินทางโดยสวัสดิภาพ ขอปิดการประชุมครับ

**ปิดประชุม** **- เวลา 14.30 น.**

(ลงชื่อ) ผู้บันทึกการประชุม

(นายชิงชัย ศิริโวหาร)

เลขานุการสภาองค์การบริหารส่วนตำบลเชียงยืน

คณะกรรมการตรวจรายงานการประชุมได้ตรวจสอบเมื่อ วันที่ 7 สิงหาคม 2566

ลงชื่อ ผู้ตรวจรายงานฯ ลงชื่อ ผู้ตรวจรายงานฯ

(นางรวม สาธารณะ) (นายบุญมา โคตรสีพรม)

ประธานคณะกรรมการ กรรมการ

ลงชื่อ ผู้ตรวจรายงานฯ

(นางสุภาพร พละกุล)

กรรมการและเลขานุการ

สภาองค์การบริหารส่วนตำบลเชียงยืน ได้รับรองรายงานการประชุมในการประชุมสภา สมัย............. ที่..............ครั้งที่...................เมื่อวันที่....................................

(ลงชื่อ) ผู้รับรองรายงานการประชุม

(นายณัฏฐภัทร์ สิงห์มอ)

ประธานสภาองค์การบริหารส่วนตำบลเชียงยืน

วันที่...........................................